laion/Wikipedia-Exotic huggingface dataset:
רוברט מנדל

רוברט מנדל (באנגלית: Robert Mundell;‏ 24 באוקטובר 1932 - 3 באפריל 2021) היה כלכלן קנדי. זוכה פרס נובל לכלכלה לשנת 1999 "על הניתוח של מדיניות מוניטרית ופיסקלית תחת משטרים שונים של שער חליפין ועל הניתוח של אזורי מטבע אופטימליים". מנדל נחשב גם ל"אבי האירו", לאחר שעוד בשנות ה-60 הגה את הרעיון על מטבע אירופי אחיד. למרות זאת, כעשורים מאוחר יותר התנגד מנדל לאיחוד כלכלי מוחלט מדי בין מדינות האיחוד. מנדל נולד בשנת 1932 בקינגסטון שבפרובינציית אונטריו. את התואר הראשון בכלכלה למד מנדל באוניברסיטת קולומביה הבריטית בוונקובר ואת התואר השני סיים באוניברסיטת וושינגטון בסיאטל. הוא למד גם בבית הספר לכלכלה של לונדון ובמכון הטכנולוגי של מסצ'וסטס, שם סיים את הדוקטורט בשנת 1956. בשנים 1965–1972 לימד באוניברסיטת שיקגו. בשנת 1989 הוא מונה גם לפרופסור באוניברסיטת מקגיל. בתקופה זו ייעץ לגופים רבים ובהם האומות המאוחדות, הבנק העולמי, הנציבות האירופית, מועצת הנגידים של הפדרל ריזרב, מחלקת האוצר של ארצות הברית וממשלות רבות. בשנת 1992 קיבל מנדל תואר דוקטור לשם כבוד מטעם הסורבון. בשנת 2002 קיבל מנדל את מסדר קנדה. בשנת 2006 קיבל מנדל תואר דוקטור לשם כבוד מאוניברסיטת ווטרלו. מנדל כיהן כפרופסור באוניברסיטת קולומביה ובאוניברסיטה הסינית בהונג קונג. נפטר ב-3 באפריל 2021. מדיה וקבצים בנושא רוברט מנדל בוויקישיתוף רוברט מנדל, ברשת החברתית Goodreads רוברט מנדל, באתר פרס נובל (באנגלית) רוברט מנדל, באתר פרויקט הגנאלוגיה במתמטיקה רוברט מנדל, באתר אנציקלופדיה בריטניקה (באנגלית)
בן קופר

בן קופר (באנגלית: Ben Cooper, Inc.) היא חברה אמריקאית שמשרדיה הראשיים היו נמצאים בברוקלין, ארצות הברית בין שנת 1937 לשנת 1991 ועברו בהמשך לגרינסבורו שבקרוליינה הצפונית. החברה עיצבה, ייצרה והפיצה תחפושות ואביזרים, בייחוד של ליל כל הקדושים. בשנת 1992, הפסיקה את פועליה ונרכשה על ידי Rubie's Costume Co.. המייסד בן קופר נולד בלואר איסט סייד בניו יורק בשנת 1906. למרות שאביו היה מסעדן, קופר למד חשבונאות ורצה קריירה ככותב שירים לפני שהקים עסק של תחפושות בשנת 1927. קופר עיצב תחפושות וסטים עבור מועדון הכותנה בהארלם וכמה מהדורות של שיגיונות זיגפלד. בשנות השלושים עקב השפל הגדול ועקב דברים נוספים, הפך ליל כל הקדושים לחג פופולרי יותר ובעקבות כך הקים קופר את בן קופר בע"מ בברוקלין, ניו יורק, בשנת 1937. מוצרים מתוצרת בן קופר בע"מ הפכו ל"פרטי אספנות" שתוארו כ"מבוקשים ביותר". בשנת 2002, הצלם פיליס גלמבו פרסם את Dressed for Thrills: 100 Years of Halloween Costumes & Masquerade; ספר לימוד וצילום ובו חלק מהתלבושות שיוצרו על ידי בן קופר, בע"מ. מדיה וקבצים בנושא בן קופר בוויקישיתוף Szadkowski, "New Superheroes Suit Up With Halloween Standards," The Washington Times, October 11, 2003; Everhart, "Halloween: A Family Business," Selling Halloween, February 2007. Archived 2010-08-07 at the Wayback Machine, web.archive.org Trick and Treat! Ben Cooper Bags Millions as the Halston of Halloween, PEOPLE.com (באנגלית) "Halloween Costume," in Encyclopedia of Clothing and Fashion, 2004, p. 167. Trick and Treat! Ben Cooper Bags Millions as the Halston of Halloween, PEOPLE.com (באנגלית) Yvaska, "Spirited Noisemakers," San Jose Mercury News, October 29, 2005. Miller, "Mask Oriented," Salon.com, October 30, 2002; see also, generally: Galembo, Dressed for Thrills: 100 Years of Halloween Costumes and Masquerade, 2002.
אבהיג'יט באנרג'י

אבהיג'יט באנרג'י (באנגלית: Abhijit Banerjee; נולד ב-21 בפברואר 1961) הוא כלכלן הודי-אמריקאי. זוכה פרס נובל לכלכלה לשנת 2019 יחד עם אסתר דופלו ומייקל קרמר עבור "על הניתוח האמפירי של מחירי נכסים, על גישתם הניסויית להקלת העוני הגלובלי". באנרג'י נשוי לדופלו, והם הזוג השישי שזוכים במשותף בפרס נובל. בהודעת ועדת פרס נובל נכתב בין השאר שמסקנת המחקר שנערך בקניה, היא "שתוספת ימי לימוד ותוספת ספרי לימוד לא מעודדות למידה, זאת למרות שבבתי הספר בקניה יש מחסור בתשומות חיוניות רבות". בנוגע להודו לימד המחקר של באנרג'י ודופלו דבר דומה: "מבחני שדה מהעיר ואדודרה מראים כי פחות מאחד מכל חמישה תלמידי כיתה ג' יכלו לענות נכון על שאלות במבחן מתמטיקה של כיתה א' ". נכון ל-2020, מכהן באנרג'י כפרופסור בקרן פורד ובמכון הטכנולוגי של מסצ'וסטס. בנוסף על כך, הוא עמית בלשכה הלאומית למחקר כלכלי ובאקדמיה האמריקאית לאמנויות ולמדעים (החל משנת 2004). בעבר לימד באוניברסיטת הרווארד ובאוניברסיטת פרינסטון. באנרג'י נולד בשנת 1961 במומבאי שבהודו. הוריו היו גם הם כלכלנים. הוא התחנך וגדל בקולקטה. בשנת 1983 השתתף באנרג'י כסטודנט במחאות בדלהי כנגד השלטון ובשל כך נעצר למשך 10 ימים. בשנת 1988 סיים את הדוקטורט באוניברסיטת הרווארד. מדיה וקבצים בנושא אבהיג'יט באנרג'י בוויקישיתוף אתר האינטרנט הרשמי של אבהיג'יט באנרג'י אבהיג'יט באנרג'י, באתר פרס נובל (באנגלית) אבהיג'יט באנרג'י, באתר פרויקט הגנאלוגיה במתמטיקה אבהיג'יט באנרג'י, באתר dblp אבהיג'יט באנרג'י, באתר גוגל סקולר אבהיג'יט באנרג'י, באתר Semantic Scholar ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גל החום באירופה (2003)

גל חום פקד את אירופה בקיץ 2003, שהיה הקיץ החם ביותר ביבשת מאז שנת 1540 לפחות. הנפגעות היו מדינות רבות במערב אירופה ובמיוחד צרפת. מחקרים שנעשו מאוחר יותר העלו כי כתוצאה מגל החום נגרמו ביבשת כ-50 אלף עד 70 אלף מקרי מוות. כמו כן נגרם נזק משמעותי לחקלאות. גל החום העיקרי פקד את היבשת בחודשים יולי ואוגוסט. בתקופה זו נמדדו במקומות רבים ובמועדים שונים טמפרטורות שעלו בהרבה על הממוצע הרב שנתי והגיעו במקומות מסוימים למקסימום של 39 מעלות צלזיוס ואף למעלה מזה. באיטליה ובספרד נמדדו גם 45 ו-46 מעלות צלזיוס. בפינדל שבלוקסמבורג נמדדה במשך חמישה ימים טמפרטורה של 37.9 מעלות. בחלק מהמקומות עמדה הטמפרטורה בלילה על 30 מעלות. כמה משיאי הטמפרטורה שנמדדו בגל החום לא נשברו מאז. גל החום גרם לרבבות מקרים של פטירות, במיוחד של אנשים מבוגרים שחיו בגפם ולא הצליחו להתמודד לבדם עם השפעות החום. סיבות המוות היו מכת חום והתייבשות. המצב הוחמר עקב העובדה שבמדינות רבות לא היו מותקנים בבניינים מזגנים, משום שתנאי מזג האוויר הרגילים לא הצריכו זאת. התושבים, שהיו רגילים למזג אוויר ממוזג, לא ידעו כיצד להתייחס במועד לגל החום ולהשלכותיו. גם הרשויות הציבוריות לא היו ערוכות לו ולא הכינו תוכניות מתאימות לתגובה בשעת חירום. מספר גדול במיוחד של קרבנות, כ-14,800, היה בצרפת. תרמה לכך העובדה שביולי ואוגוסט יוצאים צרפתים רבים לחופשה. רבים מהמתים נמצאו רק לאחר זמן, כאשר שבו קרוביהם מחופשותיהם. בין הנופשים היו גם פקידי ממשלה ורופאים רבים, עובדה שחיבלה בתגובה הציבורית והרפואית לגל החום. בשל ריבוי הנספים היה הכרח להשתמש במחסן בפאתי פריז כחדר מתים מאולתר לשם החזקת הגופות בקירור עד לקבורתן. ביקורת חריפה הופנתה לאחר מעשה כלפי הרשויות בצרפת ובמיוחד כלפי משרד הבריאות על תגובתם הבלתי מספקת למשבר גל החום. על פי הערכה נספו בספרד עקב גל החום למעלה מ-12,000 איש, בבריטניה יותר מ-2,000, בפורטוגל כ-1,900 איש, בהולנד כ-1,500, באיטליה למעלה מ-500 ובגרמניה כ-300.[דרוש מקור] הנזקים הסביבתיים שחולל גל החום כללו שריפות בהיקפים גדולים, במיוחד בפורטוגל, שבה נשרף שטח יער בהיקף של 2,150 קילומטר רבוע. מפלס המים בנהרות שונים ומאגרי מים באירופה ירד מאוד עקב גל החום. בגרמניה הופרע עקב כך השיט בנהרות האלבה והדנובה. בשווייץ הביא החום להמסת קרחונים, שמצידה גרמה למפולות שלגים ולשיטפונות. בבריטניה היו עדויות להמסה של אספלט בכבישים ולהתחממות פסי רכבת עד להתרחבותם. החום בשילוב עם תנאי בצורת הביא לירידה בהיקף יבולי החיטה, שהגיעה במערב אירופה ל-12 עד 20 אחוזים. גם יבולי הענבים לתעשיית היין הושפעו מגל החום ומועד הבציר הוקדם בהרבה. גל החום הביא לשינוי זמני במשטר הזרמים בים התיכון. מדיה וקבצים בנושא גל החום באירופה בוויקישיתוף France buries its unclaimed dead, באתר חדשות ה-BBC, ‏3 בספטמבר 2003 European summer heatwave 2003, באתר השירות המטאורולוגי הבריטי, מאורכב באתר Web Archive Death toll exceeded 70,000 in Europe during the summer of 2003, Presented by Alain-Jacques Valleron, Comptes Rendus Biologies, Volume 331, Issue 2, February 2008, Pages 171-178 הערכה חדשה: כ-20 אלף מתו באירופה בחום, באתר הידען, 30 באוגוסט 2003 גל החום באירופה, באתר אנציקלופדיה בריטניקה (באנגלית)
מוניטין רע

מוניטין רע (באנגלית: Bad Reputation) הוא סרט סלאשר אמריקאי שנכתב ובוים על ידי ג'ים המפיל. אל מישל רוזן, תלמידת תיכון מופנמת וחסרת ביטחון, פונה בארוחת הצהריים התלמיד הפופולרי אהרון קוסלר, שמזמין את מישל למסיבה שהוא עורך. מוקסמת מאהרון, מישל הולכת למסיבה, שם היא מסתדרת עם אהרון (למורת רוחה של חברתו מפעם של אהרון דבי) ומתיידדת עם סטודנטית אחרת בשם וונדי, אשר בעברה הייתה מנודה עקב עודף משקל, וכעת היא חברה בקליקה של דבי ואהרון. עם התקדמות הלילה, אהרון ושניים מחבריו, סטיב (החבר של וונדי) וג'ייק, עולים עם מישל לעליית הגג וגורמים לה להשתכר. לאחר מכן אהרון וג'ייק הולכים לחדר שינה עם מישל שם הם אונסים אותה בעוד סטיב מנסה להשתלט על מישל. לאחר מכן דבי ו-וונדי מוצאות את מישל שלא הייתה מודעת למעשיה בעוד אהרון משכנע את וונדי ודבי שמישל ניסתה לתקוף אותו מינית. כתוצאה מכך דבי קושרת לעץ בחצר את מישל וכותבת עליה את המילים "זונה" ו"שרמוטה". היחידה שמנסה לעזור למישל היא וונדי אך הת'ר חברתו של ג'ייק מאיימת עליה שהיא תביא לחרם עליה ולכן היא נסוגה מהרעיון. בסופו של דבר מישל משתחררת והולכת הביתה שם היא לא מעוררת הזדהות עבור אימה המתעללת רגשית. יום למחרת השמועות על מישל הולכות ומתפשטות בבית הספר והיא מתייסרת על מר גורלה. היא מנסה לקבל עזרה מיועץ בית הספר אך הוא מגלה כלפיה אדישות ומאשים אותה בבריונות שחוותה בגלל התנהגותה הפאסיב-אגרסיב. מישל מחליטה לשים סוף למר גורלה, היא מתלבשת בצורה חושפנית ומפתת את סטיב לבוא איתה אחריי הלימודים. היא לוקחת אותו לאזור מבודד שם היא דוקרת ומסרסרת אותו וגורמת לזה להיראות כך שהוא הומוסקסואל והתקיפה שלו הייתה על רקע הומופובי. לאחר מכן מישל מפתה את ג'ייק לבוא לביתה, שם היא קושרת אותו לכיסא על מנת לבצע בו פעולות מיניות אך במקום זאת היא מענה אותו, גורמת לו לדמם ומבתרת אותו. למחרת בלילה מארגן אהרון מסיבת ליל כל הקדושים בביתו, אליה מישל מתגנבת, לבושה כג'ייסון ווורהיס. מישל גונבת משקאות מהמסיבה בהם היא מכניסה כדורי הרדמה, ואז עולה למעלה, שם אהרון בוגד בדבי עם הת'ר. כאשר אהרון עוזב את חדר השינה, מישל עורפת את ראשה של הת'ר עם מצ'טה, ולוקחת את התחפושת שלה, ומשתמשת בה כדי להתקרב לדבי, אותה היא מטביעה בשירותים במים מזוהמים. לאחר מכן מישל מפתה את אהרון, מובילה אותו לחדר שינה, מתוודה ברצח חבריו והורגת אותו בכך שהיא נושכת את איבר מינו וחותכת את גרונו. וונדי שהייתה בחוץ חוזרת למסיבה ומוצאת את כולם מעולפים בעקבות הכדורים ששמה להם מישל במשקאות. לאחר מכן מישל תוקפת את וונדי תוך כדי שגוערת בה על כך שנסוגה מהרעיון לעזור לה רק כדי שתהיה מקובלת. במהלך המאבק בין השתיים וונדי מצליחה לדקור ולהרוג את מישל אך נהרגת בעצמה תוך כדי שהיא מתמלאת חרטה על מה שעשתה. "מוניטין רע", במסד הנתונים הקולנועיים IMDb (באנגלית) "מוניטין רע", באתר AllMovie (באנגלית) "מוניטין רע", באתר Rotten Tomatoes (באנגלית) "מוניטין רע", במסד הנתונים הקולנועיים KinoPoisk (ברוסית) Bad Reputation, 2005-10-05, נבדק ב-2020-10-22
דגל ג'מייקה

דגל ג'מייקה (באנגלית: Flag of Jamaica) הוא דגלה הלאומי של ג'מייקה. הוא אומץ ב-6 באוגוסט 1962 אשר היה יום העצמאות המקורי של ג'מייקה. הדגל מכיל את הצבעים: ירוק, זהב, ושחור. השחור מסמל את הכוח והיצירתיות של העם הג'מייקני, הזהב מסמל את אור השמש ואת עושרה הטבעי של הארץ, הירוק מסמל את התקווה לעתיד והעושר החקלאי. התיאור ההרלדי של הדגל הוא: blazoned per saltire vert, sable, of the second, and of the first, a saltire Or. דגל חיל הים הג'מייקני הוא נס לבן עם הדגל הלאומי בקנטון. נכון ליולי 2021, דגל ג'מייקה הוא אחד משני הדגלים המדיניים היחידים בעולם שלא מכילים את אחד הצבעים כחול, אדום ולבן, בנוסף לדגל סרי לנקה. קואליציית ג'מייקה סמל ג'מייקה המנון ג'מייקה מדיה וקבצים בנושא דגל ג'מייקה בוויקישיתוף דגל ג'מייקה, באתר דגלי העולם (באנגלית) דגל ג'מייקה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
בתו של ריאן

בתו של ריאן (באנגלית: Ryan's Daughter) הוא סרטו של הבמאי דייוויד לין משנת 1970. אישה אירית צעירה ונשואה מנהלת רומן עם חייל אנגלי בתקופת מלחמת העולם הראשונה למורת רוחם של שכניה ובני עמה. רוזי ריאן, צעירה יפה ומפונקת, היא בתו של בעל הפאב בעיירה אירית קטנה השוכנת לחוף הים. היא מתאהבת במורה המבוגר ממנה בשנים רבות, ועל אף חוסר ההתאמה ביניהם הם מתחתנים. כשמגיע לעיירה קצין בריטי יפה תואר ופצוע מלחמה, רוזי נשבית בקסמיו ומנהלת איתו רומן. השנאה של התושבים האירים הלאומניים אל הכיבוש הבריטי, מופנית עתה אל רוזי. במקביל אנשי מחתרת ובראשם טים או'לירי מנסים להבריח דרך הים נשק ותחמושת, כל אנשי המקום באים לעזרתם אך הם נתפסים על ידי החיילים הבריטים. התושבים חושדים ברוזי והיא מואשמת בבגידה, לצידה עומדים רק בעלה, הכומר, האב קולינס, ושוטה הכפר האילם, מייקל. מבקרי הקולנוע ביקרו את הסרט על כך שהדמויות מתגמדות בבימוי המוגזם של דייוויד לין. ייתכן שהביקורות המחמירות נבעו מהציפיות הגבוהות מדי מהסרט, אחרי שלושת הסרטים האפיים הקודמים שביים לין שהיו שוברי קופות. התגובות לסרט גרמו ללין להימנע מעשיית סרטים במשך יותר מעשר שנים. שרה מיילס - רוזי ריאן רוברט מיצ'ם - צ'ארלס שונסי טרוור הווארד - האב קולינס כריסטופר ג'ונס - רנדולף דוריאן ג'ון מילס - מייקל ליאו מק'קרן - תומאס ריאן בארי פוסטר - טים או'לירי הסרט זכה בפרס אוסקר לצילום הטוב ביותר, וג'ון מילס זכה בפרס בקטגוריית שחקן המשנה על תפקידו כשוטה הכפר. שרה מיילס הייתה מועמדת לאוסקר בקטגוריית השחקנית הטובה ביותר, והסרט היה מועמד על עריכת סאונד. מדיה וקבצים בנושא בתו של ריאן בוויקישיתוף "בתו של ריאן", במסד הנתונים הקולנועיים IMDb (באנגלית) "בתו של ריאן", באתר נטפליקס "בתו של ריאן", באתר AllMovie (באנגלית) "בתו של ריאן", באתר Rotten Tomatoes (באנגלית) "בתו של ריאן", באתר אידיבי "בתו של ריאן", במסד הנתונים הקולנועיים KinoPoisk (ברוסית) בתו של ריאן (אורכב 17.12.2005 בארכיון Wayback Machine) באתר British Film Institute ביקורת - למען סערה פוטוגנית - בתו של ריאן, "העולם הזה", גיליון 1754 מ-13 באפריל 1971, עמוד 27
פרס אב אייוורקס

פרס אב אייוורקס (באנגלית: The Ub Iwerks Award) הוא פרס המוענק עבור הישגים טכניים במסגרת פרסי אנני ונקרא על שם האנימטור אב אייוורקס. הפרס ניתן ליחידים או חברות עבור קידומים טכניים המשפיעים משמעותית על אמנות או תעשיית ההנפשה. הפרס נוסד בשנת 1999 ונקרא על שם האיש שעזר להשיק את אחד הענפים הגדולים בתרבות הפופולרית והגדיר דור של חובבי קולנוע בכלל וחובבי סרטי אנימציה בפרט. אב אייוורקס זכור כמי שנתן צורה, תנועה ואישיות למיקי מאוס בחברת וולט דיסני. הפרס השנתי מוענק על ידי האגודה הבין-לאומית לסרטי הנפשה בטקס הענקת פרסי אנני המתקיים באסיפ"א - הוליווד, קליפורניה. הפרס הוא אחד מחמישה פרסים בקטגוריית פרסי השופטים (הפרסים הנוספים הם: פרס ג'יין פוריי, פרס וינזור מקיי, פרס הישגים מיוחדים בהנפשה ופרס תעודת הצטיינות). בין מקבלי הפרס בעבר נמנים ד"ר אד קטמול (מדעי המחשב) על טכנולוגיותיו פורצות הדרך בחברת פיקסאר, סקוט ג'ונסטון על עבודתו החדשנית בסרט לוני טונס: חוזרים לאקשן בחברת דיגיטל דומיין (אנ'), על חידושים פורצי דרך בסרט טיטאניק ואריק דניאלס על פיתוח תהליך 'בד עמוק' ('Deep Canvas') עבור הסרט טרזן של וולט דיסני. אתר רשמי של פרס אב אייוורקס באתר פרסי אנני (באנגלית) אב אייוורקס באתר האגודה הבין-לאומית לסרטי הנפשה (באנגלית) Annie Awards, Juried Awards, Ub Iwerks.. ASIFA-Hollywood International Animated Film Society, ASIFA – Hollywood, Annie Awards, Juried Awards. Annie Awards, Juried Awards, The Ub Iwerks Award.
ג'ורג' ריצ'רדס מיינוט

ג'ורג' ריצ'רדס מיינוט (באנגלית: George Richards Minot;‏ 2 בדצמבר 1885 – 26 בפברואר 1950) היה חוקר רפואי אמריקאי, שזכה בשנת 1934 פרס נובל לפיזיולוגיה או לרפואה ביחד עם ויליאם פרי מרפי וג'ורג' הויט ויפל על כך שיפתחו טיפול באנמיה ממארת. מיינוט נולד ב-2 בדצמבר 1885 בבוסטון. בשנת 1908 סיים תואר B.A ברפואה באוניברסיטת הרווארד ובשנת 1912 קיבל M.D. בשנים שלאחר מכן עבד מיינוט באוניברסיטת ג'ונס הופקינס בבולטימור שבמרילנד, והתמקד בחקר חלבונים מדללי דם, כגון אנטיתרומבין. בשנת 1915 הוא קיבל תפקיד זוטר בצוות הרפואי בבית החולים הכללי מסצ'וסטס, שם החל במחקר בנושא אנמיה בדם. במהלך מלחמת העולם הראשונה שירת כמנתח בצבא ארצות הברית. כחלק מתפקידים אלה, הוא עחקרכדי להבין מה גורם לעובדים במפעל תחמושת בניו ג'רזי לחלות. בסופו של דבר הוא גילה שמגע עור עם TNT הוביל למחלות. בשנת 1917 החל לעבוד בבוסטון, ובשנים שלאחר מכן הפך במקביל לפרופסור באוניברסיטת הרווארד. מינוט החל לפתח סיבוכים הקשורים לסוכרת בשנת 1940, וסבל משבץ מוחי קשה בשנת 1947, אשר שיתק אותו חלקית. מיינוט נפטר ב-26 בפברואר 1950 בברוקליין שבמסצ'וסטס מדיה וקבצים בנושא ג'ורג' ריצ'רדס מיינוט בוויקישיתוף ג'ורג' ריצ'רדס מיינוט, באתר פרס נובל (באנגלית) ג'ורג' ריצ'רדס מיינוט, באתר אנציקלופדיה בריטניקה (באנגלית) ג'ורג' ריצ'רדס מיינוט, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פתרון מדינת האפס

"פתרון מדינת האפס" (באנגלית: Zero-state solution) הוא שם כולל למספר פתרונות ליישוב הסכסוך הישראלי-פלסטיני, שלפיו אחד הפתרונות מניח כי אין זהות פלסטינית ייחודית וכי על הפלסטינים הנמצאים ביהודה ושומרון לקבל בחזרה את האזרחות הירדנית תחת השלטון הישראלי, בעוד רצועת עזה תועבר לשליטה של מצרים בחסות השלטון הישראלי. הפתרון הוצע לראשונה על ידי מרכז אריאל למחקרי מדיניות. הפתרון דומה מאוד לפתרון שלוש המדינות, אך לא בהכרח זהה. הצעה חלופית ושונה הוצעה על ידי רשת איזוקרטיה, המשנה את נקודת המבט של ההצעה המקורית לדומה יותר לפתרון המדינה האחת, אשר מסביר בעצם שבמקום להתנות לפלסטינים אזרחות רשמית בחסות מדינת ישראל, יש לשנות את שלטונה למען שוויון הזכויות של אזרחיה. הצעה זו שונה משאר הפתרונות שהוצעו, משום שבניגוד לכך שהעם הפלסטיני זוכה לקבל הכרה בינלאומית בקבוצה לאומית, הוא מוותר על ההכרה ובתמורה לכך הוא זוכה להקים ולהיות חלק ממדינה אשר אינה נחשבת כמדינה יהודית, אלא כמולדת יהודית. ההצעה המקורית מניחה שישראל תספח את השטחים שנכבשו בשנת 1967. הצעה זו נבדלת בכך שהפלסטינים הנוכחיים יכולים להישאר במקום בו הם נמצאים, כלא אזרחי ישראל, או שהם צפויים לחזור לשטח זהותם הלאומית. הייתה התנגדות לתוכנית זו מצד הפלסטינים, ירדן ומצרים. הצעה זו, המתוארת כ"הצעת המסגרת לאסטרטגיה לאומית בנושא יהודה ושומרון וסוגיית ערביי ארץ ישראל", מניח כי אין זהות פלסטינית ייחודית, וכי על הפלסטינים בגדה המערבית לקבל בחזרה את האזרחות הירדנית, בעוד שמצרים צריכה להיות אחראית לרצועת עזה. היא מציעה פתרון חד צדדי, מכיוון שהיא אינה מאמינה שמדינות ערב יסכימו: להרחבת הריבונות הישראלית על הגדה המערבית וסיפוחה. לכך ש"ירדן היא פלסטין", והשבת האזרחות הירדנית לערבים אשר נמצאים ביהודה ושומרון. לאוטונומיה עירונית לערבי יהודה ושומרון (על בסיס הסכמי קמפ דייוויד). לחיסול התשתית הצבאית בעזה ובהתאם לאחריות האזור על ידי מצרים. לשוויון זכויות לערביי ישראל בתמורה להתחייבויות שוות במדינה. בעוד שהצעת מרכז אריאל מתארת למעשה מדינה אחת עבור ישראל ואפס מדינות עבור הפלסטינים, הטענה של רשת איזוקרטיה היא ביטול המדינות בכלל. בהקשר מסוים, ההצעה טוענת כי גם הפלסטינים ראויים לשוויון זכויות ליברליות ללא קשר לסמכות השלטון שהם חיים תחתיה. גרסת איזוקרטיה ל"פתרון מדינת האפס" טוענת כי: הממשל במדינה יהיה חילוני ודמוקרטי. לא יהיו הטבות מיוחדות על בסיס לאומי או השתייכות דתית, אשר יהיו נפרדות מזכויות האזרחים. המדינה תהיה מולדת יהודית, ולא מדינה יהודית (כמו ברוב מדינות העולם). לא יהיו צבאות עומדים, אלא רק מיליציות מילואים ושירותי חירום לצורך הגנה מקומית וסדר אזרחי, ולא למען מלחמה. האופציה הירדנית פתרון המדינה האחת פתרון שתי המדינות פתרון שלוש המדינות הצעת מסגרת לאסטרטגיה לאומית בנושא יהודה ושומרון וסוגיית ערביי ארץ ישראל, 8 בנובמבר 2008 מרדכי ניסן, מדינה ללא לאום: ירדן והשאלה הפלסטינית, באתר מידה, 16 בדצמבר 2019 Solving The Middle-East with the Zero State Solution, סרטון באתר יוטיוב (אורך: 2:30) Alternative Solutions To Israel-Palestinian Quagmire, באתר הפורוורד, 21 במאי 2017 Lafayette, Lev (10 ביולי 2010). "The Country of Palestine: A Zero State Solution". {{cite web}}: (עזרה) Slackman, Michael (16 בדצמבר 2017). "Gaza Crisis Imperils 2-State Solution". {{cite web}}: (עזרה) מרואן אל-מועשר, "א-שרק אל-אווסט", ירדן לא תהיה פלסטין, באתר ynet, 18 בינואר 2020
עדה אוונס

עדה אוונס (באנגלית: Ada Evans;‏ 17 במאי 1872 – 27 בדצמבר 1947) הייתה האישה הראשונה שסיימה לימודי משפטים באוסטרליה. אוונס נולדה בשנת 1872 באסקס שבאנגליה ולמדה בלונדון. בשנת 1883 היגרה משפחתה לסידני שבניו סאות' ויילס. בשנת 1895 סיימה אוונס תואר ראשון באמנויות באוניברסיטת סידני. לאחר הלימודים שקלה אוונס להקים בית ספר עם אחותה, אך הרעיון נזנח. בשנת 1899 חזרה בעצת אימה לאוניברסיטת סידני על מנת ללמוד משפטים. הדקאן התנגד ללימודי נשים באוניברסיטה, אך בתקופה זו הוא שהה מעבר לים, ולא היה יכול למנוע את תחילת לימודיה של אוונס. החוק בניו סאות' ווילס לא אסר הכשרת נשים לעריכת דין, אך הנוהג המשפטי היה שוויון זכויות לנשים רק אם החוק מורה על כך באופן ישיר. למרות זאת, סיימה אוונס את לימודיה בדצמבר 1902, והייתה האישה האוסטרלית הראשונה שעושה זאת. לאחר לימודיה, אוונס ניסתה להתקבל ללשכת עורכי הדין בניו סאות' ווילס, אך לא התקבלה. מצב זה גרם לאוונס להוביל מאבק ציבורי כנגד החוק הקיים. בשנת 1905 הפכה פלוס גרייג לעורכת הדין הראשונה במדינה (לאחר שזו סיימה את לימודיה כשנה לאחר אוונס). בסופו של דבר אוונס החלה לעבוד כעורכת דין רק בשנת 1921. נפטרה בגיל 75 ב-27 בדצמבר 1947 בניו סאות' ויילס. מדיה וקבצים בנושא עדה אוונס בוויקישיתוף
האי בנטון

האם התכוונתם ל... אנטארקטיקה בנטון (אי, אנטארקטיקה) – אי בארכיפלג מרשל, בארץ מרי בירד שבאנטארקטיקה ארצות הברית בנטון (אי, אילינוי) – אי במרכז נהר המיסיסיפי במחוז הנדרסון במדינת אילינוי שבארצות הברית
Calling All the Monsters

Calling All the Monsters (בעברית: קוראת לכל המפלצות) הוא שיר שבוצע על ידי זמרת הפופ האמריקאית צ'יינה אן מקליין. השיר הופק על ידי ניקלאס מולינדר וג'ואקים פרסון, שגם כתבו את השיר, יחד עם יוהאן אלקנאס, וצ'רלי מייסון, עבור "ANT Farm", פסקול סדרת הטלוויזיה "החרשנים" מבית ערוץ דיסני. השיר פורסם כסינגל השני של האלבום ב-20 בספטמבר 2011, דרך וולט דיסני רקורדס. מבחינה מוזיקלית, השיר הוא מסוג אלקטרופופ-מועמדונים, והמילים עוסקות בליל כל הקדושים. השיר זכה לביקורות חיוביות בדרך כלל מצד המבקרים, כאשר רובם שיבחו את אופיו השובב, וצליל הדאנס שלו. במצעדים, הגיע השיר בשיאו למקום הראשון בסלובקיה, וכן נכנס למצעד הבילבורד הוט 100 האמריקאי, ומצעד הסינגלים הבריטי. בשבועו הראשון להוצאתו, זכה השיר לכ-25,000 הורדות. "Calling All the Monsters" הוא הסינגל השני שיצא מהפסקול A.N.T. Farm (החרשנים), של סדרת הטלוויזיה הנושאת את אותו השם בערוץ דיסני. השיר הושמע לראשונה בפרק העונה הראשונה של ליל כל הקדושים, "החווה המוטנטית", ששודר בבכורה ב-7 באוקטובר 2011 בצפון אמריקה, יותר משבועיים לאחר צאת הסינגל. בפרק, ביצע מקליין את השיר. בפרק הוצג יקום מקביל, שבו ה-A.N.T. היו מפלצות ששלטו על בית הספר ובני האדם. בהמשך, רחקה צ'יינה פארקס (מקליין) שיקוי שמשנה את ה-A.N.T. לצורה אנושית. מאוחר יותר, פארקס עלתה על הבמה וביצעה את השיר, כאשר כולם בקהל רוקדים. השיר הופיע גם ב-"Beam It Up", פרק העונה השנייה של ליל כל הקדושים בסדרה "שייק" של ערוץ דיסני משנת 2011. בנוסף, קיילי קנטרל מהסדרה "גבי דוראן: בייביסיטר לחייזרים" ביצעה את השיר בפרק בפרק ההאלווין "You Decide LIVE!" של הסדרה "Just Roll with It" (אנ') ב-4 באוקטובר 2019. "Calling All the Monsters" הוא שיר אלקטרופופ ודאנס-פופ. השיר תואר כגרסה המודרנית לשירו של מייקל ג'קסון, "Thriller" משנת 1982. המקצב של השיר הושווה מול שיריהם של ג'קסון ודל זמרת הפופ בריטני ספירס. נושא השיר סובב סביב קסם ופנטזיה ואילו המילים מתארות ריקוד עם מפלצות ודמויות מפחידות. מידע על הסינגל "Calling All the Monsters" באתר מיוזיק בריינז סרטון השיר "Calling All the Monsters" באתר יוטיוב "Archived copy". ארכיון מ-8 באוקטובר 2011. נבדק ב-22 בפברואר 2014. {{cite web}}: (עזרה); (עזרה) "Archived copy". ארכיון מ-19 ביוני 2014. נבדק ב-22 בפברואר 2014. {{cite web}}: (עזרה); (עזרה) ניקלאס מולינדר, מקליין, ג'ואקים פרסון, יוהאן אלקנאס, צ'רלי מייסון "Kylie Cantrall Covers Calling All the Monsters!". ארכיון מ-13 באוקטובר 2019. נבדק ב-8 באוקטובר 2019. {{cite web}}: (עזרה) Dawson, Jessica. ""Calling All the Monsters" – (CD Single)". Common Sense Media, Inc. ארכיון מ-11 בנובמבר 2011. נבדק ב-5 בנובמבר 2011. {{cite web}}: (עזרה) Lamb, Bill. "Top 10 New Pop Songs September 22, 2011". About.com. אורכב מ-המקור ב-6 במרץ 2012. נבדק ב-5 בנובמבר 2011. {{cite web}}: (עזרה)
סאסקי בסקוניה

מועדון הספורט סאסקי בסקוניה (בספרדית: Club Deportivo Saski-Baskonia S.A.D), הנקראת בקיצור בסקוניה, ומטעמי חסות מוצגת בשם Bitci Baskonia Vitoria-Gasteiz, היא קבוצת כדורסל ספרדית מהעיר ויטוריה השוכנת בחבל הבסקים, המתמודדת בליגת העל הספרדית וביורוליג. המועדון נקרא בעבר במספר שמות עקב חסויות מסחריות, אולם כיום הקבוצה נקראת בשמה המקורי. המועדון נוסד בשנת 1959 כחלק מאגודת דפורטיבו וסקוניה, ושיחקה בליגות הנמוכות בכדורסל בספרד עד שעלתה לליגה הבכירה בעונת 1970/71. המועדון תחילה נחשב למועדון חלש יחסית ותפס תאוצה רק בתחילת שנות ה-90 של המאה ה-20, אז תפס מקום קבע בצמרת הספרדית. בעשור הראשון של המאה ה-21 העפילה הקבוצה חמש פעמים לפיינל פור היורוליג, מתוכן פעמיים העפילה לגמר, אך מעולם לא זכתה בתואר. בסקוניה שינתה את שמה מספר רב של פעמים. להלן טבלה של שמות הקבוצה מהקמתה עד עונת 2023/2024: ספרד חוסה קלדרון ספרד חורחה גרבאחוסה ארצות הברית דרו ניקולס ארצות הברית ויקטור אלכסנדר ארצות הברית פיט מיקל ארצות הברית רוברט קונלי ארגנטינה לואיס סקולה בוסניה והרצגובינה מירזה טלטוביץ' ארגנטינה פבריציו אוברטו ברזיל טיאגו ספליטר ארצות הברית דורון פרקינס פוארטו ריקו קרלוס ארויו ליטא ארבידאס מסיג'אוסקאס ליטא סימאס יסאיטיס סרביה איגור רקוצ'ביץ' פינלנד האנו מוטולה קרואטיה זוראן פלאניניץ' קרואטיה רוקו אוקיץ' ישראל ליאור אליהו הליגה הספרדית: אליפות (4): 2002, 2008, 2010, 2020 מקום שני: 2005, 2006, 2009, 2018 הגביע הספרדי: זכייה (6): 1995, 1999, 2002, 2004, 2006, 2009 גמר: 2008 הסופרקופה הספרדי: זכייה (4): 2005, 2006, 2007, 2008 גמר: 2011, 2018 גביע ספורטה: זכייה (1): 1996 יורוליג: גמר: 2001, 2005 חצי גמר: 2006, 2007, 2008 רבע גמר: 2010, 2011 מדיה וקבצים בנושא סאסקי בסקוניה בוויקישיתוף אתר האינטרנט הרשמי של סאסקי בסקוניה (בספרדית ובבסקית) סאסקי בסקוניה, ברשת החברתית פייסבוק סאסקי בסקוניה, ברשת החברתית אקס (טוויטר) סאסקי בסקוניה, ברשת החברתית אינסטגרם סאסקי בסקוניה, סרטונים בערוץ היוטיוב דף הקבוצה באתר היורוליג סגל הקבוצה, באתר היורוליג